དེ་ཡང་མཚོ་སྐོར་ལྕགས་རྟའི་འགྲན་སྡུར་གཙོ་བོ་ཡིན་པའི་ལུས་རྩལ་རིགས་སོ་སོའི་ལྕགས་རྟའི་འགྲན་སྡུར་གྱི་རྣམ་གྲངས་མང་པོ་འཕེལ་པ་དང་བསྟུན་ནས།ལྕགས་རྟའི་ལུས་རྩལ་འགྲན་སྡུར་ཁྲོད་ཟབ་ཞུགས་བྱེད་པའི་མི་གྲངས་ཡང་ལོ་རེ་ལས་ལོ་རེར་ཇེ་མང་དུ་འགྲོ་བཞིན་ཡོད་ལ།ལག་རྩལ་གྱི་ཆུ་ཚད་ཡང་རིམ་བཞིན་མཐོར་འདེགས་སུ་འགྲོ་བཞིན་ཡོད་པས།སྔར་མེད་གསོན་ཤུགས་ཀྱི་རྣམ་པ་གསར་པ་ཞིག་མངོན་ཡོད།ཐེངས་འདིའི་འགྲན་སྡུར་གྱིས་འགྲན་སྡུར་ངོ་མཚར་དང་འགྲན་ཞུགས་ཡིད་འོངས་ཀྱི་བླང་བྱ་གཞིར་བཟུང་ཞིང་།ཞིང་ཆེན་ལུས་རྩལ་གྱིས་དམངས་ལ་ཁེ་ཕན་བསྐྲུན་པ་དང་མཚོ་སྔོན་བདེ་ཐང་ཡོང་བའི་དམིགས་འབེན་ལས་འགོ་བརྩམས་ཏེ།ཞིང་ཆེན་ལུས་རྩལ་ལ་དུས་ཆད་འཇོག་པ་དང་མཚོ་སྔོན་ལ་བྱས་རྗེས་གནང་བའི་བརྗོད་བྱའི་བསྟོད་གླུ་གྱེར་བཞིན།སྤྱི་ཚོགས་ལས་རིགས་སོ་སོའི་སྟེང་གི་དམངས་ཡོངས་ལུས་རྩལ་འགྲན་སྡུར་ཁྲོད་ཞུགས་ནས་དམངས་ཡོངས་བདེ་ཐང་ཡོང་བ་དང་གཟུགས་སྟོབས་དར་སྤེལ་དང་སྙིང་སྟོབས་དར་སྤེལ་བཏང་སྟེ།སྟོབས་ཤུགས་གཅིག་བསྡུས་ཀྱི་བྱེད་ནུས་ཐོན་ཐུབ་པ་བྱ་དགོས་ཞེས་ཞིང་ཆེན་ལུས་རྩལ་ཅུའུ་ཡི་ཏང་ཨུའི་ཆེད་དོན་འགན་འཛིན་ཧྲུའུ་ཅི་གཞོན་པ་པ་ཞི་ཏུང་གིས་བཤད་པ་རེད།